45°42′30″N 18°36′57″E﻿ / ﻿45.708265°N 18.615871°E﻿ / 45.708265; 18.615871

 Ovo je članak o kanalu.  Za ostala značenja, vidi Gmajna (razvrstavanje).  
Kanal Gmajna kod Jagodnjaka (3. V. 2009)
Društveni kup SRD-a "Dravica" (15. VIII. 2017)
**Gmajna** (također: **Milina "C"**) kanal je u neposrednoj blizini sjeveroistočnog dijela Jagodnjaka u Baranji, blizu šume i trase Autoceste A5. Dio je hidromelioracionog sistema Baranje. Ima dva prirodna izvora i nalazi se na površini od oko 6 hektara. Dug je oko 1.300 m, širok 8–20 m, dubine do 2 m.

Pristup
-------

Do Gmajne je moguće doći županijskom cestom **Ž4041** (D517 - Bolman - Novi Bolman - Jagodnjak - Novi Čeminac - Uglješ - Švajcarnica /D7/) i to tako da se na izlasku iz Jagodnjaka prema Novom Čemincu skrene lijevo u Ulicu Vasilja Gaćeše (kolokvijalno zvanu *Fuskas*), a onda do kanala nastavi nalijevo prtenim putem.

Etimologija
-----------

Riječ "gmajna", pa onda i ime Gmajna, njemačkog su porijekla i znače: 'općinski zajednički pašnjak' (njem. *Gemeine*: opći, javni, zajednički /pašnjak/).

Po kanalu Gmajna nazvano je i jagodnjačko Komunalno trgovačko društvo (KTD) Gmajna d.o.o. Borisa Kidriča 10, u vlasništvu Općine Jagodnjak.

U medijima se kanal Gmajna naziva i jezerom  te izletištem .

Mjesto za ribolov
-----------------

Nekada je pokraj kanala bilo odlagalište raznog industrijskog i komunalnog otpada. Dobrovoljnim radom entuzijasta-ribolovaca iz SRD-a "Dravica", uz financijsku podršku Općine Jagodnjak, kanal je temeljito očišćen, a okoliš uređen i dostupan svima koji vole ribolov i prirodu pa je postao odlično mjesto za pecaroše i kupače. Uz kanal izgrađeni su objekti za gospodarenje i korištenje: zgrada (skladište) za smještaj alata i pribora, nadstrešnica za 30 osoba sa stolovima i klupama, objekti za manja društva (roštilj i sl.), poljski WC-i i kante za smeće. Posađene su vrbe, a okoliš se redovito uređuje i održava. Za vrijeme vegetacijskog perioda kosi se trava uz obalu i osigurava lak pristup vodi. Tokom godine Gmajna se redovito poribljava šaranom, amurom i drugom ribom. U kanalu ima i štuke te smuđa, koji je umjetno naseljen.

SRD "Dravica" na Gmajni održava takmičenja u ribolovu , a Osnovna škola Jagodnjak organizira izlete svojih učenika na Gmajnu .

Izvori i vanjske veze
---------------------

1. ↑  Hrvatski jezični portal (pristup: 6. XII. 2022)
2. ↑  Općina Jagodnjak: *KTD Gmajna* (pristup: 6. XII. 2022)
3. ↑  Hedonism-tourism.org: *Kulinijada u Jagodnjaku* (26. V. 2017)
4. ↑  Mapio.net: *Izletište "Gmajna" Jagodnjak* (pristup: 6. XII. 2022)
5. ↑  Općina Jagodnjak: *SRD Dravica* (pristup: 6. X. 2008)
6. ↑  Jovan Nedić: *"Veselo na jagodnjačkoj Gmajni"*, "Novosti" - Zagreb, 12. IX. 2017.
7. ↑  Osnovna škola Jagodnjak: *"Izlet na Gmajnu"* Arhivirano 2022-12-06 na Wayback Machine-u (27. V. 2015)

* Ribolov-osijek.com: *"Ribolov u Osijeku i okolici" > "Kanal Milina 'C' ili Gmajna"* Arhivirano 2009-04-18 na Wayback Machine-u
* Zajednica športskih ribolovnih društava Baranje: *"Najvažnije vode - galerija slika"* Arhivirano 2007-03-26 na Wayback Machine-u
* Općina Jagodnjak: *"Udruge"* Arhivirano 2009-02-09 na Wayback Machine-u
* D(olores) Habi: *"Jagodnjačka Gmajna - turističko odredište"*. Slavonski dom : Baranja : 3. izdanje, III, 557, 4 - Osijek, 26. IX. 2008.